Vieve
Vieve (lietuviešu: Vievis) ir pilsēta Lietuvā uz rietumiem no Viļņas pie Vieves ezera. Pirmoreiz rakstos minēta 1539. gadā, kad minēta kā Ogiņsku dzimtas īpašums. 17. gadsimta sākumā pilsētā nodibināta tipogrāfija un iespiedprese attēlota arī pilsētas ģerbonī. 1919. gada 26. aprīlī un 8. maijā pie Vieves notika pirmās sadursmes, kas noveda pie Polijas-Lietuvas kara sākšanās. Starp pasaules kariem netālu no pilsētas atradās faktiskā Polijas robeža. Pilsētā atrodas Lietuvas Ceļu muzejs.